送杜通直乞罷無極南歸
作者：晁說之
朝代：宋

paragraphs: 青堂帳下白題歌，王師城外横天戈。
白首國母契丹女，泣問王師來謂何。
將軍突騎擅府庫，羌兒逃死獨峰駝。
軍中即日拜太守，兜鍪未脱羣冠峨。
杜侯别乘不願行，自言壯志今消磨。
顧豈不知金幣饒，家有清風誓不頗。
歸來南北信所之，無極陋壤留則難。
却卷前志隨征鴈，回首三吳風景和。
憐君骨法可學道，此身肯與樹婆娑。
嗟予投幘亦不晚，君好訪我嵩山阿。